Vaade McClure Pass mäekurule
Gothic Mountain
**Gunnisoni maakond** (**Gunnison County**) on maakond USA-s Colorado osariigis. Geograafilised koordinaadid on 38°67' N, 107°01' W. 

Maakonna halduskeskus ja suurim linn on Gunnison.

Maakonna pindala on 8443 km². Veepindala on 54 km². Maakond on pindalalt Colorado viies maakond. Maakond paikneb Kaljumäestikus. Maakonnas asub Colorado suurim veekogu Blue Mesa veehoidla. Suurimad jõed on Gunnisoni jõgi, Tomichi jõgi ja Cebolla jõgi.

Elanike arv on 2015. aasta seisuga arvestuslikult 16 067. 2010. aasta rahvaloenduse kohaselt oli elanikke 15 324. Asustustihedus on 1,9 in/km²

Naabermaakonnad
---------------

* Pitkini maakond (põhjas)
* Chaffee maakond (idas)
* Saguache'i maakond (kagus)
* Hinsdale'i maakond (lõunas)
* Ouray maakond (edelas)
* Delta maakond (läänes)
* Montrose'i maakond (läänes)
* Mesa maakond (loodes)

Ajalugu
-------

Ajalooline Crystal Mill, ehitatud 1893
Esimesed arheoloogilised jäljed inimasustusest pärinevad 12. sajandist, kui piirkonnas elasid jutid.

Maakond moodustati 9. märtsil 1877 Lake'i maakonna osast. Maakonna idaosa on tänapäevani säilitanud oma algsed piirid, kuid lääneosa algne piir Utah'ga loovutati 1883. aastal Mesa, Delta ja Montrose'i maakonnale.

Gunnisoni maakond on saanud nime maadeuurija John Williams Gunnisoni järgi.

Rahvastik
---------

### Linnad ja asulad

* Almont
* Crested Butte
* Crystal
* Gunnison
* Marble
* Mount Crested Butte
* Ohio City
* Parlin
* Pitkin
* Pittsburg
* Powderhorn
* Sapinero
* Somerset
* Tincup

### 2000. aasta rahvaloenduse andmed

Gunnisoni maakonnas elas 13 956 inimest, 5649 leibkonda ja 2965 perekonda.

Rahvastiku tihedus oli 2 in/km². 

Elamuühikuid (*housing units*) oli 9135 (keskmine tihedus 1/km²). 

Rassiline koosseis oli järgmine: 

* valgeid 95,08%
* mustanahalisi 0,49%
* põlisameeriklasi 0,70%
* aasialasi 0,54%
* Vaikse ookeani saarte rassist 0,04%
* teistest rassidest 1,72%

Ladinaameeriklasi (sõltumata rassist) oli 5,02%. 

5649 leibkonna seas oli 

* 24,10% neid, kus oli alla 18-aastasi lapsi;
* 44,20% koos elavaid abielupaare;
* 5,40% neid, kus oli ilma abikaasata naine;
* 47,50% neid, mis ei olnud perekonnad.

* 27,20% kõigist leibkondadest koosnes üksikutest ja
* 4,60% leibkondadest oli mõni üksi elav vähemalt 65-aastane inimene.

Leibkonnas oli keskmiselt 2,30 inimest ja perekonnas keskmiselt 2,84 inimest.

Elanikud jagunesid ealiselt nii: 

* 17,90% alla 18-aastasi;
* 21,10% 18–24-aastasi;
* 32,90% 25–44-aastasi;
* 21,20% 45–64-aastasi;
* 6,90% üle 65-aastasi.

Ea mediaan oli 30 aastat. 

Iga 100 naissoost inimese kohta tuli 118,30 meessoost inimest. Iga 100 vähemalt 18-aastase naise kohta tuli 120,90 meest.

Leibkonna aastasissetuleku mediaan oli 36 916 dollarit, perekonna sissetuleku mediaan 51 950 dollarit. Meeste sissetuleku mediaan oli 30 885 dollarit, naistel 24 000 dollarit. Sissetulek elaniku kohta oli 21 407 dollarit. 

6,00% elanikkonnast ja 15,00% perekondadest elas allpool vaesuspiiri. Kogu elanikkonnast elas allpool vaesuspiiri 9,40% alla 18-aastasi ja 7,20% üle 65-aastasi.

Kaitsealad
----------

Lizardi järv White Riveri metsakaitsealal
* Gunnisoni metsakaitseala
* White Riveri metsakaitseala
* Collegiate Peaksi ürgloodusala
* Fossil Ridge'i ürgloodusala
* Maroon Bells–Snowmassi ürgloodusala
* Powderhorni ürgloodusala
* Raggedsi ürgloodusala
* Uncompahgre ürgloodusala
* West Elki ürgloodusala
* Curecanti National Recreation Area
* Paonia State Park

USA Ajalooliste Paikade Riikliku Registrisse on kantud Gunnisoni maakonnas 20 objekti.

Viited
------

1. ↑  2020 United States Census, vaadatud 1.01.2022.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Gunnisoni maakond** |

* Gunnisoni maakonna koduleht (*inglise keeles*)

| * v
* r
Colorado maakonnad |
| --- |
| 
Adams **·**  Alamosa **·**  Arapahoe **·**  Archuleta **·**  Baca **·**  Bent **·**  Boulder **·**  Broomfield **·**  Chaffee **·**  Cheyenne **·**  Clear Creek **·**  Conejos **·**  Costilla **·**  Crowley **·**  Custer **·**  Delta **·**  Denver **·**  Dolores **·**  Douglas **·**  Eagle **·**  El Paso **·**  Elbert **·**  Fremont **·**  Garfield **·**  Gilpin **·**  Grand **·**  Gunnison **·**  Hinsdale **·**  Huerfano **·**  Jackson **·**  Jefferson **·**  Kiowa **·**  Kit Carson **·**  La Plata **·**  Lake **·**  Larimer **·**  Las Animas **·**  Lincoln **·**  Logan **·**  Mesa **·**  Mineral **·**  Moffat **·**  Montezuma **·**  Montrose **·**  Morgan **·**  Otero **·**  Ouray **·**  Park **·**  Phillips **·**  Pitkin **·**  Prowers **·**  Pueblo **·**  Rio Blanco **·**  Rio Grande **·**  Routt **·**  Saguache **·**  San Juan **·**  San Miguel **·**  Sedgwick **·**  Summit **·**  Teller **·**  Washington **·**  Weld **·**  Yuma |  |